माकपा के पूर्व राज्‍यसभा सदस्य मोहम्मद सलीम इसका यह कहकर मजाक उड़ाते हैं, ''इन दिनों ममता बनर्जी को पढ़ पाना बहुत मुश्किल है. इसकी एक वजह अगले साल होने वाले पंचायत चुनाव हो सकते हैं. पश्चिम बंगाल में बहस-मुबाहिसे की भावना बहुत प्रबल है. लोग चाय की दुकानों पर और सामाजिक कार्यक्रमों में एकजुट होते हैं और राजनीति पर बहस करते हैं. हो सकता है ममता को यह चिंता हो कि उनके कार्यकर्ता अपना बचाव नहीं कर पाएंगे.'' लेकिन टीएमसी के नेता डेरेक ओ'ब्रायन कहते हैं, ''बात जिस संदर्भ में कही गई थी, उसे जरूर देखना चाहिए. यह बात पार्टी की एक आंतरिक बैठक में 1,500 पार्टी कार्यकर्ताओं के सामने कही गई थी.